David Braz

pisi|David Braz (vasakul) 2017. aastal Santose särgis
David Braz de Oliveira Filho (tuntud lihtsalt kui David Braz või Braz; sündinud 21. mail 1987 Guarulhoses) on Brasiilia jalgpallur, kes mängib keskkaitsjana Brasiilia esiliigaklubis Goiás.

Ta alustas klubikarjääri Palmeirases, millega liitus 2002. aastal. Klubi põhimeeskonnas debüteeris ta 2007. aastal. 2009. aasta jaanuaris liitus ta Kreeka kõrgliigaklubiga Panathinaikόs, kuid ta sai seal olles vähe mänguaega. Sama aasta juulis suundus ta tagasi Brasiilia kõrgliigasse, liitudes laenulepingu alusel Flamengoga, kellega ta tuli sel aastal Brasiilia meistriks. 2010. aasta augustis sõlmis ta Flamengoga püsiva lepingu.

2012. aasta mais liitus Braz Santosega. Santose meeskonnas mängis ta Brasiilia kõrgliigas kokku kuuel hooajal. Suurimateks saavutusteks jäid Santosega 2012. aastal Lõuna-Ameerika superkarika Recopa Sudamericana võit ning São Paulo osariigi meistrivõistluste võit aastatel 2015 ja 2016. 2013. aastal mängis ta laenul Vitórias ja hooajal 2018/19 Türgi kõrgliigaklubis Sivasspor.

2019. aasta mais sõlmis ta lepingu Brasiilia kõrgliigaklubiga Grêmio."Em troca por David Braz, Santos FC acerta contratação de atacante Marinho, do Grêmio". Santos FC. 25.5.2019. Vaadatud 17.7.2019 2021. aasta aprillis sõlmis ta kaheaastase lepingu Fluminensega.https://www.transfermarkt.com/david-braz/profil/spieler/53226 (vaadatud 7.11.2021) 2023. aastal võitis ta Fluminensega Copa Libertadorese.

2024. aasta aprillis sõlmis ta lepingu Goiásega."Goiás confirma a contratação do zagueiro David Braz, ex-Santos… - Veja mais em https://www.uol.com.br/esporte/futebol/ultimas-noticias/gazeta-esportiva/2024/04/18/goias-confirma-a-contratacao-do-zagueiro-david-braz-ex-santos.htm?cmpid=copiaecola". uol.com.br. 18.4.2024. Vaadatud 21.4.2024

2007. aastal tuli Braz Brasiilia kuni 20-aastaste koondisega Lõuna-Ameerika omavanuste meistriks.

 Saavutused 
Palmeiras
Campeonato Paulista: 2008
Flamengo
Campeonato Brasileiro Série A: 2009
Campeonato Carioca: 2011
Santos
Recopa Sudamericana: 2012
Campeonato Paulista: 2015, 2016
Fluminense
Copa Libertadores: 2023
Campeonato Carioca: 2022, 2023

 Viited 

Kategooria:Brasiilia jalgpallurid
Kategooria:Sociedade Esportiva Palmeirase mängijad
Kategooria:PAE Panathinaikόse jalgpallurid
Kategooria:Clube de Regatas do Flamengo mängijad
Kategooria:Santos FC mängijad
Kategooria:Esporte Clube Vitória mängijad
Kategooria:Grêmio Foot-Ball Porto Alegrense mängijad
Kategooria:Fluminense Football Clubi mängijad
Kategooria:Campeonato Brasileiro Série A mängijad
Kategooria:Süper Ligi mängijad
Kategooria:Sündinud 1987